Aanvaar die integriteit | Die Vryburger
Verskeie dosente en prominente lede van die Nederduitsch Hervormde Kerk het ernstige beroepe gedoen op lidmate van dié Kerk, wat tans in omstredenheid gedompel is, om tog die integriteit van die dosente, en die Kommissie van die Algemene Kerkvergadering te aanvaar.
Die Uittredende voorsitter van die AKV, dr. Daan van Wyk (jnr), het dít gevra teen die agtergrond van die kerkskeuring wat tans aan die gang is in die Kerk. Hy het ook gevra vir 'n gesonde balans tussen "behoudende en progressiewe" groepe en die groot middelgroep in die kerk.
Prof. Ernest van Eck, dosent in die Nuwe Testament, het gesê die kerk moet die pole van fundamentalisme en vrysinnigheid vermy.
Sy versugting is dat die kerk weer kan kom by die punt waar hulle ontspanne kan praat oor die teologie en oor verskillende standpunte sonder om mekaar te verketter.
Prof. Andries van Aarde, die teologiedosent wat seker die meeste van almal geroskam word, het glo gevra dat mense die persepsies oor "die sogenaamde vrysinnigheid" van die dosente geskep is, moet toets.
Dit is bekend dat prof. Van Aarde by verskillende geleenthede uitsprake gemaak het wat spanning in die Kerk veroorsaak het, en uiteindelik daartoe bygedra het dat 'n skeuring ontstaan.
11 thoughts on "Aanvaar die integriteit"
Sjarko Denysschen September 25, 2013 at 9:19 am
Te laat. Ek het reeds die Hervormde kerk verlaat en my tuiste in die APK gevind.
Dries du Toit September 25, 2013 at 12:46 pm
Is daar nie iemand, of die Redakteur dalk, wat die uitsprake wat Prof. van Aarde gemaak het, vir die lesers in die koerant wil plaas nie? Dit sal lesers en lidmate die geleentheid bied om te kan oordeel of dit korrek is al dan nie. Tans staan ons in die duister en hoor van "uitsprake" en weet nie waaroor dit gaan nie.
Ruan September 25, 2013 at 4:35 pm
Dries, sommige van die uitlatings van van Aarde is te sien op die dvd "Nuwe strominge in die teologie". Dit is 'n video gemaak deur beswaarde studente wat hom en ander dosente van Tukkies van dwaalleer aangekla het, maar toe self deur die Universiteit geroskam is. Daarop is videogrepe van onder andere van Aarde wat on- Bybelse uitlatings maak. Verder is hy bekend (berug) vir sy boek "Fatherless in Galilee" waarin beweer word dat Christus die buite-egtelike kind van 'n prostituut en 'n romeinse soldaat is wat God as sy Vader aangeneem het om sy behoefte aan 'n vaderfiguur te bevredig. U kan dit ook self lees. Dit is vrylik beskikbaar. Ek hoop dit help.
Ds. Ruan Combrink
Adam September 25, 2013 at 5:02 pm
*1 Toets Integriteit teen die halwe waarhede en dreigemente in die Kerk se publikasies (Die Hervormer en e-Hervormer laaste drie jaar.)
*2 Behoudende wat by bestaande belydenisskrifte staan teenoor progressiewe wat WAC se aanpassings terwille van die bevrydingsteologie wil invoer. Behalwe geloof is die weldaad teenoor die agtergeblewene en strukturele eenheid essensieel om deel te hê aan die gemeenskap van die Gelowiges.
*3 Is die kerk soos dit nog altyd gefunksioneer het "fundamentalisties " ?
*4 Is dit moontlik vir iemand om ontspanne te praat as die Kommisie vir hom sê dat hy nie meer lidmaat van die kerk is nie en dus nie mag praat nie ?
*5 Kan iemand wat 'n prominente lid van die Jesus seminaar is en 'n boek soos "Fatherless in Galilieë " geskryf het waarin hy beweer Hy glo nie in die Godheid van Jesus nie en dat hy glo nie in wonderwerke soos die opstanding of die maagdelike geboorte nie so 'n "toets " weerstaan? Voor 'n gehoor het hy nadat hy gesê het hy glo soos die kerk tog op 'n vraag oor die vader van Jesus gesê "ek weet nie."
*6 As lidmate sou beweer dat hulle Glo soos hulle nog altyd bely volgens die Nederlandse geloofbelydenis, en dat veranderinge in die siening van die geloofsleer ondersoek moet word teen die Bybel en die versoek onderteken, en dan in kennis gestel word dat hulle nie meer lidmate van die kerk is nie, tensy hulle die versoek ont- onderteken, is dit hulle wat beskuldig kan word vir spanning wat ontstaan ?
Andries September 25, 2013 at 10:13 pm
Ek, as n Gereformeerde lidmaat, volg hierdie storie van die begin af. Jammer om te se, van Aarde is n skeurmaker, moontlik nog n ateis in n teologiese beroep. Hy behoort dadelik sy pligte asook sy amp te bedank. Hy is nie waardig om in daardie hoedanigheid te dien nie. Wat n skande vir die Christendom.
Samuel September 25, 2013 at 11:40 pm
Ek kan nie verstaan waarom kerke met 'n gereformeerde standpunt nie van kerklike tug gebruik maak om mense wat met ongereormeerde idees na vore kom tot orde te roep nie. Daar word van kerklike tug weggesram, blykbaar omdat mense bang is om iemand te straf. Dit is egter NIE waarvoor die tug daar is nie. Die bedoeling is om 'n persoon wat dwaal tot orde te roep. Hy/sy word die geleentheid gegun om aan te toon wat kwel en, indien gepas, om verskoning te vra. Dan is die saak afgehandel. Die tugverhoor is immers nie 'n hofsaak nie. Dit is 'n liefdesaak. Wanner 'n persoon 'n ander denkrigting voorhou as wat in die kerk verkondig word, is daar nie plek vir hom/haar in daardie kerverband nie. Behou jou siening, maar vind 'n ander tuiste waar jy welkom is, waar mense met jou saamstem. Indien daar nie so 'n gemeente bestaan nie, vra jouself biddend af of jy korrek in jou siening is. In elk geval behoort niemand wat van sy kerkverband verskil, in die posisie van 'n lerende amp te wees nie. Dit is heeltemal onchristelik, omdat jy lidmate verwar. Dit spreek beslis nie van liefde nie.
Jerrie Conradie September 26, 2013 at 9:52 am
Help asseblief!! Weens omstandighede is ek regtig nie op hoogte van al die verwikkelings rondom prof. Van Aarde nie. Is hy nog lidmaat van die Herv. Kerk? en prof?
Volgens my beskeie geloofsoortuigings is so 'n persoon 'n vals engel van die lig en behoort as ketter en kind van Satan gebrandmerk te word
Jan de Beer September 26, 2013 at 7:13 pm
Iemand met integriteit word nie bevraagteken nie!
Daarom is dit nie nodig om ander te vra om die persoon se integriteit te aanvaar nie!
Johann Prinsloo September 27, 2013 at 10:31 am
In 1975, omdat ek naief, skynbaar vrae vir uitklaring uit die bybel voor 'n nagmaal besoek van die leraar en ouderling, al het die kerk besluit ek het geen waarde nie. Dus as kerklose wese is ek en my gesin by die deur nie toegelaat om my kollekte, asook die van my kinders in die sakkie te sit nie. Tog is ek nie kwaad vir die Here nie en glo en bely ek vandag nog dat Christus die enigste waarheid is. Dit kom my voor dat geld en status soms meer gewig dra as om die evangelie van Christus te verkondig. Na baie jare het ek besluit om eenmalig net my (naiewe) beskeie opinie te lig. Seenwense.
Dirk Hall September 28, 2013 at 9:21 pm
Nog 'n kerklose. Die rede: Ek het geleer dat my God gister en vandag en vir altyd die selfde sal bly en nooit verander in Sy siening van reg en verkeerd nie. Self het Hy gesê dat die tye wat vandag heers sou kom en dit het. Watter ander god het ons voor die tyd ingelig oor die toekoms anders dan Hy wat geweet het daar sal mense wees wat Hom weer sou verraai soos 'n Judas van ouds.
Nee, ek sal nie en nee, ek wil nie deel wees van die gemors nie.
Wimpie Mubi October 14, 2013 at 7:38 pm
Ja, Prof. Van Aarde is nog steeds by UP en dosent vir die Teologiese Fakulteit waar hy nog steeds, o.a. Hervormde Kerk en NG predikante oplei, en ja, hy is `n ware voorstander daarvan ook dat gay persone tot alle ampte in die kerk moet toegelaat word, aangesien die kultuur-historiese her-interpretasie van die Bybel dit sou staaf dat daar geen fout daarmee is vir persone om homoseksueel te wees nie. Dit is stellings wat hy gemaak het op die AKV 70 van die NHKA, Vrydagaand, 28 September 2013. Hy was hierin gesteun deur Dr. Yolanda Dreyer, wat bygevoeg het dat die "ons en hulle" benadering van die kerk onBybels is en mense leed aandoen.